Signal Hill (Cape Town)

Signal Hill er en flat-toppet ås og et landemerke i Cape Town, ved siden av Lion's Head og Table Mountain. 

Høydedraget er også kjent som «The Lion's Flank», men dette begrepet er gammelt. På mange kart vises stedet fortsatt som «Lion's Rump»; sammen med Lion's Head ser Signal Hill ut som en løve eller sfinks.Cape Town Magazine - Shooting in Cape Town with The Noon Gun 

Signalflagg ble brukt for kommunikasjon, blant annet værvarsler og instruksjoner om forankring til besøkende skip, for å forsikre om at skipene forberedte seg godt nok til stormvær mens de oppholdt seg i bukta. Tilsvarende kunne skip bruke flagg for å signalisere om at de trengte hjelp, for eksempel hvis en ankerline ble revet under kraftig storm. Rosser, William Henry; Imray, James Frederick (1867): The Seaman's Guide to the Navigation of the Indian Ocean and China Sea. J. Imray & Son. ss. 275–276. Besøkt 4. oktober 2008.

Signal Hill er kjent for Noon Gun som blir operert der av det sørafrikanske sjøforsvaret og South African Astronomical Observatory. I 1836 ble en tidskule satt opp i Cape Town Observatory,Matthew, Henry Colin Gray; Harrison, Brian Howard - British Academy (2004): Oxford Dictionary of National Biography. Oxford University Press. p. 780. ISBN 019861411X. Besøkt 4. oktober 2008. men denne var imidlertid ikke synlig for skip i havnen. Derfor ble det satt opp en annen tidskule på Signal Hill, som ville oppgi nøyaktig tid. På denne måten var skip i bukta i stand til å kontrollere og eventuelt justere sine marine kronometre. Den daglige praksisen med å droppe kulen fortsatte frem til 1934, da den ble erstattet av radiosignaler.«Monthly Notes of the Astronomical Society of Southern Africa». Astronomical Society of Southern Africa. 1996. s. 109. Besøkt 4. oktober 2008. 

Kanonene på Signal Hill ble brukt til å varsle befolkningen når et skip var i trøbbel og det var mulighet for menneskelige tap langs kysten utenfor Cape Town. I et slikt tilfelle ble tre kanonskudd avfyrt fra Chavonne-batteriet, etterfulgt av et skudd fra Imhoff-batteriet som et svar. 

Det går en vei til toppen og utsiktsstedet gir en spektakulær utsikt over Cape Town og dens omgivelser, spesielt ved soloppgang- og nedgang. 

 Referanser 

 Eksterne lenker 


Kategori:Fjell i Sør-Afrika
Kategori:Cape Towns geografi
Kategori:Fjell under 1000 meter